|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **УГОВОР О КУПОВИНИ РОБЕ**  Закључен у Панчеву између уговорних страна:   1. **Gazprom energoholding Serbia Te-To Pančevo d.o.o.**, 26000 Панчево, ул. Спољностарчевачка 199, МБ: 21138410, ПИБ: 109182358, кога заступа директор Александар Варнавски (у даљем тексту: Купац),   и   1. (пословно име, „болдирати“ уноси се ословно име из АПР-а), (адреса и поштански број; уколико је адреса за пријем поште различита додати и ту адресу), МБ:\_\_\_\_\_\_\_\_\_\_\_\_\_, ПИБ:\_\_\_\_\_\_\_\_\_\_\_\_\_, кога заступа директор\_\_\_\_\_\_\_\_\_\_\_\_\_\_\_\_\_ (у даљем тексту: Продавац),   *(напомена: уколико се уговор закључује са конзорцијумом потребно је унети све чланове конзорцијума; прво се уноси лидер/носилац/заступник конзорцијума па остали чланови конзорцијума редом; заступник се уписује само код лидера/носиоца/заступника конзорцијума)*  Уговорне стране су се споразумеле како следи:  **ЧЛАН 1.**  **ДЕФИНИЦИЈЕ**  1.1. У овом Уговору следеће речи и изрази имају значења која су овде дефинисана:  a) "Роба"– означава\_\_\_\_\_\_\_\_\_\_\_\_\_, a које су наведене у Спецификацији (Прилог бр. 1), са карактеристикама и функционалностима који су ближе описани у Техничком задатку (Прилог бр.2);  б) „Прилог бр. 1’’ – означава Спецификацију, са приложеном документацијом – која садржи количине Робе, јединичне цене Робе и укупну цену Робе – која је саставни део овог уговора,  в) „Локација’’ и/или „Градилиште“– означава место извршавања Пратећих услуга и испоруку Робе – на адреси Купца \_\_\_\_\_\_\_\_\_\_\_\_\_\_\_, Република Србија,  г) „Уговор“ – означава заједно овај Уговор, Спецификацију и Технички задатак,  **ЧЛАН 2.**  **ПРЕДМЕТ УГОВОРА**  2.1. На основу овог Уговора и у складу са његовим клаузулама, Продавац Продаје Робу, а Купац купује Робу – у количинама и по карактеристикама Робе, по јединичним ценама Робе и по укупној цени Робе – у свему сагласно Прилогу бр. 1, на паритету DDP Локација, услови испоруке према „Incoterms 2010".  Продавац гарантује да је упознат са меродавним правом и да испуњава све законске услове за обављање предметних услуга у Републици Србији.  Продавац ће у извршењу овог уговора поступати савесно и са пажњом доброг стручњака све са циљем да у потпуности задовољи интересе Купца.  2.2. ИСПОРУКА РОБЕ И СТАНДАРДИ КОЈИ СЕ ПРИМЕЊУЈУ  2.2.1. Продавац се обавезује да ће Купцу испоручити Робу на Локацији у свему према Прилогу бр. 1.  Продавац гарантује да Роба коју Продавац испоручује Купцу према овом Уговору, у сваком погледу одговара \_\_\_\_\_\_\_\_\_\_\_\_\_ стандарду.  2.3. ЗЕМЉА ПОРЕКЛА РОБЕ  Роба која се испоручује по овом Уговору, води порекло из \_\_\_\_\_\_\_\_\_\_\_\_\_\_\_.  2.4. ОБАВЕЗЕ КУПЦА  2.4.1. Купац се овим Уговором обавезује да ће Продавцу платити уговорену цену, наведену у члану 9., за испоручену Робу, у складу са клаузулама овог Уговора.  2.4.2. Сматра се да је Продавац испоручио Робу – у складу са условима из овог Уговора, када на начин утврђен овим Уговором – записнички изврши квалитативан и квантитативан пријем.  2.4.3. Евентуална одговорност Купца за штету проузроковану непридржавањем, неуредним и/или делимичним испуњењем обавеза из овог Уговора, ограничава се на износ до 10% (десет процената) од уговорене цене из овог Уговора.  **ЧЛАН 3.**  **УСЛОВИ ИСПОРУКЕ РОБЕ**  3.1. Продавац ће Купцу испоручити укупну количину Робе у року од \_\_\_ (\_\_\_\_\_\_\_\_\_\_\_) календарских дана од дана закључења овог Уговора.  3.2. Продавац ће – путем електронске поште, благовремено обавестити Купца, о спремности Робе за испоруку, као и о свим детаљима испоруке – укључујући број овог, опис Робе, количину Робе, податке о начину транспорта и возилу, месту и датуму отпреме, као и остале детаље испоруке.  Обавештење о испоруци ће бити дато најкасније 5 (пет) календарских дана пре дана када испорука треба да буде извршена.  **ЧЛАН 4.**  **ПАКОВАЊЕ И ОБЕЛЕЖАВАЊЕ**  4.1. ПАКОВАЊЕ  4.1.1. Продавац ће обезбедити такво паковање Робе које одговара захтевима превенције од оштећења Робе током транспорта до места испоруке Робе, сагласно уговореном паритету из клаузуле 2.1.1. овог Уговора.  4.1.2. Паковање мора бити таквог квалитета да може да поднесе, без ограничења, у току транспорта и у току складиштења на отвореном, одговарајућу манипулацију, изложеност високим и ниским температурама, соли и падавинама и свим другим атмосферским утицајима, који се не сматрају дејством више силе, у складу са спецификацијом произвођача Робе.  4.1.3. Приликом избора величине и тежине амбалаже за паковање Продавац мора да има у виду удаљеност крајњег одредишта Робе одсуство тешке опреме за манипулацију Робом у свим местима кроз коју ће роба пролазити током транспорта. Продавац ће процењене димензије Робе доставити путем електронске поште Купцу пре испоруке Робе. Купац ће обезбедити опрему за истовар/манипулацију Робом на Локацији.  4.2. ОБЕЛЕЖАВАЊЕ  Обележавање ће се вршити изричито на основу \_\_\_\_\_\_\_\_\_\_ стандарда.  **ЧЛАН 5.**  **ГАРАНЦИЈЕ**  5.1. ОПШТЕ ГАРАНЦИЈЕ И ГАРАНТНИ РОК  5.1.1. Продавац гарантује да ће:  a) Роба коју испоручује у складу са овим Уговором бити произведена у потпуности у складу са Прилогом бр. 1.;  б) Роба коју испоручује у складу са овим Уговором, мора бити у потпуности у складу са свим захтевима, стандардима и спецификацијама из овог Уговора;  5.1.2. Продавац гарантује да Роба одговара спецификацијама из Прилога бр. 1 и да нема било какве недостатке у погледу конструкције, и/или материјала и /или израде и/или недостатке услед поступка и/или пропуста Продавца и/или његових подуговарача, а који би се могли испољити приликом редовне употребе Робе – у складу са њеном наменом и функцијом.  5.1.3. Уколико Роба не испуњава све услове утврђене овим Уговором и/или његовим прилозима, Продавац се обавезује да ће извршити замену или поправку Робе одбијену од стране;  5.1.4. Купац ће одмах, писаним путем, обавестити Продавца о сваком захтеву на основу ове гаранције и даће Продавцу могућност да прегледа и поправи такве недостатке и/или замени Робу са недостацима за Робу без недостатака, у што краћем временском року, а најкасније до 10 (десет) календарских дана од дана доставе Купчеве рекламације или у другом разумном року који одреди Купац.  5.1.5. Замена Робе ће бити извршена у месту испоруке из члана 2.1. овог Уговора. Сви трошкови за Робу, њен транспорт и сви други трошкови, који су у вези са заменом или поправком Робе падају искључиво на терет Продавца.  5.1.6. Уколико Продавац, након достављања рекламације Купца из тачке 5.1.4. не отклони недостатке или кварове у остављеном року, Купац има право да предузме све потребне радње (укључујући замену Робе од стране трећих лица) о трошку Продавца.  5.1.7. Горе наведене гаранције се не примењују у случајевима оштећења услед погрешног коришћења Робе од стране Купца, односно коришћење Робе супротно упутствима добијеним од стране Продавца.  5.1.8. Гарантни период за Робу траје \_\_\_ (\_\_\_\_\_\_\_\_\_\_\_) месеца од дана пуштања Робе у рад/инсталирања/стављања у функцију, али не више од \_\_\_ (\_\_\_\_\_\_) месеци од дана испоруке Робе.  5.1.9. У случају замене Робе у гарантном периоду из клаузуле 5.1.3. гарантни рок отпочиње од момента замене оштећене Робе или дела Робе.  5.1.10. По посебном захтеву Купца Продавац је обавезан да сарађује са лицем које извршава техничко одржавање и услуге сервисирања код Купца (у даљем тексту: сервисер) по посебном уговору о услугама одржавања и сервисирања након истека гарантног рока за Робу; такође ће обезбедити обуку и резервне делове за сервисера за потребе одржавања и сервисирања у свему према правилима струке.  5.2. ГАРАНЦИЈА ЗА ПРАВНЕ МАНЕ  5.2.1. Продавац гарантује да је он искључиви власник Робе у време њене испоруке и да ће Роба бити испоручена Купцу – неоптерећене било каквим патентним и/или ауторским правима и/или захтевима, правима залоге или теретима од стране било ког трећег лица.  5.2.2. Продавац ће у потпуности заштитити и обештетити Купца против свих правних радњи и/или компензационих захтева и/или трошкова и штета која могу настати у вези са кршењем гаранције из клаузуле 5.2.1.  **ЧЛАН 6.**  НАЛОЗИ ЗА ИЗМЕНУ ИЛИ ПРОМЕНУ РОКА  6.1. Купац има право да, у било ком тренутку – пре тренутка отпреме Робе, писаним налогом захтева од Продавца да изврши измене, у једној или више следећих ставки:  а) у документацији за Робу или одређене делове Робе, или  б) у погледу начина испоруке или паковања Робе, или  в) у погледу места испоруке Робе, или  6.2. Уколико дат налог за измену, из клаузуле 6.1. проузрокује повећање или смањење трошкова или времена које је потребно Продавцу да изврши било који део обавезе по Уговору, без обзира да ли је тај део директно измењен налогом или није – извршиће се одговарајуће усаглашавање уговорене цене или рока испоруке, или и једно и друго, а сходно томе уговорне стране су дужне да закључе анекс овог Уговора, у року од 10 (десет) календарских дана од дана пријема таквог Купчевог налога за измену.  Било који захтев Продавца за измене, према овом члану, мора бити утврђен у року од 3 (три) календарских дана од дана, када је Продавац примио такав Купчев налог за измену. Никакве измене се неће примењивати док уговорне стране не потпишу Анекс о томе.  **ЧЛАН 7.**  КВАНТИТАТИВАН И КВАЛИТАТИВАН ПРИЈЕМ ИСПОРУЧЕНЕ РОБЕ  7.1. Сматра се да је Продавац испоручио Робу, када Купац записнички изврши квантитативни и квалитативни преглед и пријем Робе.Образац овог записника дат је као Прилог бр. 3 овог Уговора.  Овакав преглед не сме неоправдано да касни или да буде одложен, и у сваком случају мора да се обави у року од 10 (десет) календарских дана након испоруке на Локацију под условом да Купац није имао никаквих примедби у том периоду, или пре него што Купац почне да користи Робу.  7.2. Уколико Купац, установи да Продавац није испоручио Робу по врсти или количини или квалитету или неком другом елементу садржаном у Прилогу бр. 1,Продавац је дужан да одмах, а најкасније у року 3 (три) календарских дана од дана пријема писаног документа Купца о уоченим недостацима на испорученој Роби, или другом разумном року, који су стране писано утврдиле, о свом трошку уклони недостатке или да изврши замену Робе, односно да изврши адекватну испоруку, у складу са овим Уговором, с тим да ће Продавац сносити све трошкове за извршење такве испоруке.  **ЧЛАН 8.**  КАШЊЕЊЕ У ИСПОРУЦИ И ИЗВРШЕЊУ И УГОВОРНА КАЗНА  8.1. КАШЊЕЊЕ У ИСПОРУЦИ И ИЗВРШЕЊУ  8.1.1. Продавац ће Купцу испоручити Робу у потпуности у складу са овим Уговором.  8.1.2. Кашњење Продавца приликом извршења било које његове обавезе, а које не буде проузроковано деловањем више силе, изложиће Продавца дејству било које од санкција, или дејству обе санкције, по избору Купца:  - примени уговорне казне и/или  - наплати средстава обезбеђења из члана 11. овог Уговора,  - раскиду Уговора због неизвршења обавеза и накнади штете,  све у складу са одредбама овог Уговора.  8.2. УГОВОРНА КАЗНА  8.2.1. Уколико Продавац не изврши било које уговорне обавезе у року из овог Уговора, Продавац ће, не доводећи у питање друга права и правна средства Купца из овог Уговора и према овом Уговору, платити Купцу уговорну казну у износу од 1% од уговорене цене дефинисане у члану 9. овог Уговора са ПДВ-ом, за сваки дан закашњења. Купац има право да одбије износ уговорене казне, обрачунате на основу ове клаузуле, од било ког износа који би требало да плати Продавцу.  Купац ће за износ уговорне казне испоставити обрачун.  Плаћањем уговорне казне, Продавац се не ослобађа било које своје обавезе утврђене овим Уговором, које треба да испуни у потпуности.  8.2.2. Укупан износ наплаћене уговорне казне за кашњење Продавца у испоруци робе не може прећи 10% уговорене цене дефинисане у члану 9. са ПДВ-ом.  8.2.3. У моменту када се достигне максималан износ уговорне казне из клаузуле 8.2.2., Купац има право да – према свом властитом нахођењу – захтева од Продавца неодложно испуњење уговорних обавеза, или да једнострано раскине овај Уговор, а у сваком случају Купац има право и на накнаду штете на основу овог Уговора.  8.2.4. Ако Купац претрпи штету, чији је износ већи од највећег износа уговорне казне из клаузуле 8.2.2., Купац има право на разлику до потпуне накнаде штете.  **ЧЛАН 9.**  **УГОВРЕНА ЦЕНА**  9.1. Уговорена цена, коју ће Купац платити Продавцу за испоручену укупну количину Робе износи:  \_\_\_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_) без ПДВ-а *.*  Укупна максимална вредност Уговора износи \_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_) без ПДВ-а. Наведена Уговорна вредност представља само максималну цену за Робу које се могу наручити на основу Кровног уговора, и Купац није у обавези да поручи Робу. Купац није у обавези да изврши било какву набавку уколико тако одлучи*.*  Јединичне цене су дате у Прилогу бр. 1.  9.2. Уговорена цена из Прилога бр. 1 се не може повећати ни из каквог разлога, осим под условима изричито предвиђених овим Уговором и уз услов да су уговорне стране сходно томе закључиле анекс овог Уговора. У цену су укључени сви трошкови тако да Купац нема обавезу било којих додатних износа у корист Продавца.  9.3. Ако Продавац не испоручи Купцу укупну количину Робе – Купац по свом избору има право да или плати уговорену цену за испоручену количину Робе на бази јединичних цена, а у укупном износу који је одговарајући количини испоручене Робе – или Купац може да захтева од Продавца испоруку неиспоручене Робе.  **ЧЛАН 10.**  УСЛОВИ ПЛАЋАЊА  10.1. Сва плаћања између уговорних страна овог уговора се врши у динарима. У случају да је цена робе исказана у иностраној валути, исплата се врши у динарима према средњем курсу Народне банке Србије на дан издавања појединачних фактура након обострано потписаног Записника о извршеним услугама.  Продавац се обавезује да фактуру достави Купцу путем препоручене поште са повратницом или директно на адресу Купца Милоша Обреновића 8, 26000 Панчево уз обавезу да на фактури наведе \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ***(уписати број уговора)*** и број набавке НА-87/21.  10.2. Плаћање ће се вршити према следећем плану исплата:     * одложено у року од 30 (словима: тридесет) календарских дана од дана квалитативног и квантитативног пријема испоручене Робе у складу са чланом 7.1.;   **ЧЛАН 12.**  ПОДИЗВОЂАЧИ И ОДГОВОРНОСТ ЗА ИСПОРУКУ/ИЗВРШЕЊЕ  12.1. Продавац нема право да пренесе подизвођачима извршење целокупног предмета овог Уговора, већ само извршење одређених делова овог Уговора уз услов да постоји писана сагласност Купца.  12.2. Продавац изјављује и гарантује Купцу да сваки подизвођач и све особе које било који од подизвођача ангажује испуњавају све законске услове за извођење задатака које је Продавац доделио датом подизвођачу.  12.3. Продавац је одговоран за све повреде обавеза из тачке 12.2 овог Уговора, као и за испоручену Робу, пропусте, кашњења, штету и трошкове које Купцу причини било који од подизвођача или његових представника, као да је те пропусте, кашњења, штету и трошкове Купцу проузроковао сам Продавац.  **ЧЛАН 13.**  ВИША СИЛА  13.1. Дејство више силе се сматра за случај који ослобађа од одговорности за неизвршавање свих или неких уговорених обавеза и за накнаду штете за делимично или потпуно неизвршење уговорених обавеза – ону уговорну страну код које је наступио случај више силе или обе уговорне стране када је код обе уговорне стране наступио случај више силе, а извршење обавеза које је онемогућено због дејства више силе одлаже се за време њеног трајања.  13.2. Под дејством више силе се подразумева нарочито следеће: пожар, поплава, земљотрес, ратно стање, мобилизација, непријатељско деловање, побуна, штрајк, саботажа, епидемија, саобраћајна и природна катастрофа, ремонтне активности или веће хаварије – које за последицу имају дужу обуставу или прекид рада уговорних страна, као и наступање других догађаја који не зависе од воље једне или обеју уговорних страна, а који у потпуности или делимично спречавају или онемогућавају једну од уговорних страна или обе уговорне стране да изврше уговорне обавезе, а уговорна страна или уговорне стране их нису могле предвидети, избећи или отклонити.  13.3. Уговорна страна којој је извршавање уговорних обавеза онемогућено услед дејства више силе је у обавези да одмах, а најкасније у року од четрдесет осам сати писаним путем обавести другу уговорну страну о настанку ових околности и њиховом процењеном или очекиваном трајању, уз истовремено достављање доказа о постојању више силе.  13.4. Уговорна страна код које је наступио случај више силе дужна је да предузима све потребне радње ради отклањања последица које онемогућавају извршавање њених уговорних обавеза, да писано обавештава другу уговорну страну колико ће трајати препреке проузроковане вишом силом у односу на извршавање уговорних обавеза, као и да другу уговорну страну одмах, а најкасније у року од двадесет четири сата писано обавести о престанку дејства више силе. Ова одредба се на одговарајући начин примењује и када је случај више силе наступио код обе уговорне стране.  13.5. За време трајања више силе свака уговорна страна сноси своје трошкове и губитке.  13.6. Ако деловање више силе спречи уговорне стране да извршавају своје обавезе или део својих обавеза у периоду дужем од тридесет календарских дана, уговорне стране ће се споразумети о даљем поступању у извршавању одредаба Уговора и о томе ће закључити анекс овог уговора.  13.7. Међусобно обавештавање уговорних страна у случају наступања више силе врши се искључиво у писаној форми.  **ЧЛАН 14.**  ОТКАЗ УГОВОРА ЗБОГ НЕИЗВРШЕЊА ОБАВЕЗА  14.1. Купац има право да, не доводећи у питање друге правне лекове за санкционисање неиспуњења предмета Уговора или кршење друге одредбе Уговора од стране Продавца, слањем писаног обавештења Продавцу о неизвршењу обавеза 10 (десет) дана унапред, раскине овај Уговор у целости или делимично, ако:  - Продавац не испоручи квалитативно и квантитативно, део Робе или Робу у целости, у уговореном року - рачунајући под уговореним роком и рок садржан у сваком закљученом анексу овог Уговора, увећаном за временски рок у којем је достигнут максимални збирни износ наплаћене уговорне казне;  - Продавац не изврши неку другу обавезу из Уговора.  14.2. Уколико Купац раскине Уговор – у целини или делимично на основу клаузуле 14.1. – Купац има право да набави робу сличну Роби, која није испоручена, а Продавац ће у том случају бити дужан да Купцу надокнади износ свих прекомерних трошкова насталих због такве набавке роба, као и износ настале штете, предвиђене овим Уговором.  **ЧЛАН 15.**  ОТКАЗ УГОВОРА ЗБОГ НЕЛИКВИДНОСТИ  15.1. Купац може да, у било ком тренутку раскине Уговор, путем писаног обавештења које ће доставити Продавцу 8 (осам) календарских дана унапред, ако Продавац банкротира или постане неликвидан на други начин, с тим што такво раскидање Уговора неће имати утицај нити ће угрозити било које право Купца везано за покретање спора, које је Купац стекао или ће стећи на тој основи.  **ЧЛАН 16.**  ОТКАЗ УГОВОРА ОД СТРАНЕ КУПЦА  16.1. Купац може да, у било ком тренутку откаже овај Уговор, путем писаног обавештења 10 (десет) календарских дана унапред.  Купац ће платити сву испоручену Робу пре датума раскида Уговора.  Купац не сноси одговорност за било коју штету, коју Продавац може да претрпи због отказа из овог члана.  **ЧЛАН 17.**  УСТУПАЊЕ УГОВОРНИХ ОБАВЕЗА  17.1. Продавац неће моћи да уступи, у целости или делимично, ни једну обавезу коју треба да изврши у складу са овим Уговором , другој компанији или лицу – осим својој филијали, без претходне писане сагласности Купца.  **ЧЛАН 18.**  ВЛАСНИЧКА СТРУКТУРА  18.1. Саставни део овог уговора је Изјава о власничкој структури (Прилог број 5). У случају настанка промена везано за ланац власника Продавца, укључујући бенефицијаре (између осталог и крајње), и (или) у извршним органима Продавца, последњи презентује Купцу информације о променама путем електронске поште, на адресу:  [teto.office@geh-serbia.rs](mailto:teto.office@geh-serbia.rs)  у року од 3 (три) календарска дана од настанка таквих промена, које треба да буду поткрепљене одговарајућим документима.  Купац има право да једнострано одустане од извршења Уговора у случају да Продавац не изврши обавезе које су предвиђене чланом 11 овог уговора. У том случају се овај уговор сматра раскинутим почев од датума када је Продавац добио писано обавештење Купца о томе да он одустаје од извршења Уговора или пак од неког другог датума који је наведен у таквом обавештењу.  18.2. Обавеза из овог члана се односи како на заступника Конзорцијума тако и на све чланове Конзорцијума. ***(напомена: уколико се не закључује уговор са Конзорцијумом ову одредбу брисати)***  **ЧЛАН 19.**  ЗАШТИТА ПОДАТАКА О ЛИЧНОСТИ  19.1. Стране се обавезују да пре и током обраде података о личности, размењених током спровођења овог Уговора, испуне све законске предуслове који се односе на заштиту података о личности, прописане Законом о заштити података о личности и осталим релевантним прописима Републике Србије. У случају размене података о личности са боравиштем у Европској унији, стране се обавезују да испоштују и све предуслове дефинисане одговарајућом уредбом Европске уније (ГДПР).  19.2. За податке о личности чија размена је предвиђена овим Уговором, стране се обавезују да доставе другој страни информацију о правима, обавезама и ограничењима везаним за обраду података о личности достављених другој страни. Стране се обавезују да са добијеним подацима о личности поступају у складу са правима, обавезама и ограничењима које им је доставила друга страна, осим у случају, кад су та права, обавезе и ограничења у супротности са прописима Републике Србије или ГДПР, ако се ради о лицима са боравиштем у Европској унији.  19.3. Стране нису овлашћене да обрађују податаке о личности које сазнају током спровођења услуге из овог Уговора, осим ако је то у складу са претходним ставом.  19.4. Стране су сагласне да податке о личности не размењују пре испуњења претходно наведених предуслова. У случају да страна ипак достави податке о личности другој страни пре испуњења претходно наведених предуслова, страна која је прималац ће обрисати примљене податке о лицима и одбити обраду тих података, а о томе без одлагања обавестити страну Даваоца позивајући са на ову одредбу уговора.  **ЧЛАН 20.**  МЕРОДАВНО ПРАВО  20.1. Уговорне стране су сагласне да овај Уговор, његово тумачење и извршење подлежу материјалном праву Републике Србије.  20.2. Конвенција Уједињених Нација о Уговорима Међународне Трговине Робом се не примењује.  **ЧЛАН 21.**  21.1. Све евентуалне спорове који настану из или поводом овог Уговора, уговорне стране ће покушати да реше споразумно, применом добрих пословних обичаја и правила пословног морала.  21.2. Уколико спорови између Купца и Продавца не буду решени споразумно, уговара се надлежност Привредног суда у Панчеву.  **ЧЛАН 22.**  ОБАВЕШТЕЊА  22.1. Сва обавештења једне уговорне стране дата другој уговорној страни, а која су у вези са овим Уговором, од дана закључења овог Уговора биће достављена у писаној форми, на доле наведене адресе:  a) За Продавца:  \_\_\_\_\_\_\_\_\_\_\_\_\_\_\_\_\_\_\_\_\_  Контакт особа: \_\_\_\_\_\_\_\_\_\_\_\_\_\_\_\_\_\_\_\_\_  Телефон: \_\_\_\_\_\_\_\_\_\_\_\_\_\_\_\_\_\_\_\_\_  e-mail: \_\_\_\_\_\_\_\_\_\_\_\_\_\_\_\_\_\_\_\_\_  b) За Купца:  Gazprom energoholding Serbia Te-To Pančevo d.o.o.  Милоша Обреновића 8,  26000 Панчево, Република Србија  Контакт особа: \_\_\_\_\_\_\_\_\_\_\_\_\_\_\_\_\_\_\_\_\_  Телефон: \_\_\_\_\_\_\_\_\_\_\_\_\_\_\_\_\_\_\_\_\_  е-mail: [\_\_\_\_\_\_\_\_\_\_\_\_\_\_\_@geh-serbia.rs](mailto:_______________@geh-serbia.rs)  22.2. Обавештења ће ступити на снагу на дан пријема, или на дан ступања на снагу који је наведен у обавештењу, односно оног дана који пада касније.  Даном пријема ће се сматрати један од следећих дана:  - уколико је обавештење послато путем поште – на дан када је писмо достављено на адресу из клаузуле 22.1.  - уколико је обавештење послато путем електронске поште – када се електронска порука појави у пошиљаочевом фолдеру послатих порука  22.3. Уговорне стране су у обавези да писано обавесте једна другу о променама података и контакт особа најкасније наредног радног дана. Сва коресподенција и документа ће бити састављена на српском језику и/или енглеском/руском језику.  Ако једна од уговорних страна не испуни обавезу из ове клаузуле, та уговорна страна губи право да се позове на то да није добила обавештења, уколико је друга Уговорна страна испунила своју уговорну обавезу користећи последњу адресу друге уговорне стране о којој је обавештена.  **ЧЛАН 23.**  ТАКСЕ И ДАЖБИНЕ  23.1 Продавац ће у потпуности бити одговоран за све порезе, таксе и дажбине, накнаде за лиценце и остале такве обавезе које настану изван земље Купца, а које је неопходно измирити ради увозног царињења Робе и предаје Робе Купцу на паритету из клаузуле 2.1.  23.2. Купац ће у потпуности бити одговоран за све порезе, таксе и дажбине, накнаде и остале такве обавезе које настају у земљи Купца – након испоруке Робе, а које је неопходно измирити ради извозног царињења Робе.  23.3. У цену услуга, које су пружају по овом Уговору, укључени су сви порези, таксе, дажбине и накнаде, осим ПДВ-а који се обрачунава према прописима Републике Србије.  **ЧЛАН 24.**  МЕРОДАВНИ ДОКУМЕНТИ  24.1. Сви прилози наведени у овом Уговору представљају саставни део Уговора.  24.2. Уколико се појави било каква неподударност између било којих прилога и овог Уговора – биће меродавне клаузуле следећим редоследом првенства: 1) Технички задатак, 2) Спецификација 3) Уговор.  **ЧЛАН 25.**  ЗАКЉУЧЕЊЕ УГОВОРА И ЗАВРШНЕ ОДРЕДБЕ  25.1. Овај Уговор се сматра закљученим и ступа на снагу оног дана када га уговорна која је прва потписала Уговор:  - прими оригинални Уговор од друге уговорне стране, или  - прими скенирану копију потписану од друге Уговорне стране путем електронске поште,  у зависности који од два наведена стигне раније, уз обавезу достављања и примерака оригинала Уговора у најкраћем року другој Уговорној страни.  25.2. Овај уговор важи до \_\_\_\_\_\_\_\_  25.3. Овај Уговор се може изменити само писаним анексом, потписаним од стране овлашћених заступника уговорних страна.  25.4. Уговор је сачињен у 2 (два) истоветна примерка, од којих по 1 (један) за сваку уговорну страну.  25.5. Уговорне стране сагласно изјављују да су Уговор прочитале, разумеле и да уговорне клаузуле представљају израз њихове слободне воље.  25.6. Саставни део овог Уговора је Споразум о антикорупцијском понашању као Прилог бр. 6.  Панчево, дана \_\_\_\_\_\_\_\_\_\_\_. године:   |  |  |  |  | | --- | --- | --- | --- | | За Купца | |  | За Продавца | |  | |  |  | |  | |  |  | |  | |  | |  |   **Прилози:**   * **Прилог бр. 1 -** Спецификација * **Прилог бр. 2** - Технички задатак * **Прилог бр. 3 -** Записник о примопредаји робе * **Прилог бр. 4** – Рекламација * **Прилог бр. 5** – Изјава о власничкој структури * **Прилог бр**. **6** – Споразум о антикорупцијском понашању |